Tvärbanan

Tvärbanan on Tukholmassa liikennöivä pikaraitiotie. Nimensä mukaan, poikkirata, rata yhdistää Tukholman metron (Tunnelbana), Tukholman paikallisjunaliikenteen (Pendeltåg), ja linja-autoliikenteen eri kohdista. Tvärbanan liikennöi välillä Alvik - Sickla udde.

Tekniikka
Teknisesti Tvärbanan on erittäin korkeatasoinen pikaraitiotie. Se on pääosin eristetty muusta maaliikenteestä omille reiteilleen, joten junat voivat käyttää suurempia nopeuksia kuin muun tieliikenteen seassa ajavat raitiovaunut. Tvärbananin turvalaitteet ovat myös korkeatasoisia. Kaikki junayksiköt on varustettu automaattisella kulunvalvonnalla, opastimina käytetään ruotsalaisia rautatien opastimia, ja liikenteenohjaus on keskitetty yhteen pisteeseen. Tvärbananin liikennettä hoidetaan käytännössä rautatien liikenteenhoitoperiaatteiden mukaan.

Historia ja tulevaisuus
Liikenne Tvärbananillla alkoi vuonna 2000 ensin Gullmarsplanin ja Liljeholmenin välillä, ja myöhemmin samana vuonna myös Liljeholmenin ja Alvikin välillä. Vuonna 2002 raitiotie jatkui itään Gullmarsplanilta Sickla uddeen.

Tvärbananin 6,7 kilometrin pituista jatkoa Alvikista pohjoiseen Solnaan aloitettiin rakentamaan vuonna 2009. Osuus avataan liikenteelle vuonna 2013. Keskustelua käydään Tvärbananin jatkamisesta pohjoiseen Kistaan, ja itään Nackaan ja Slussenille. Nämä jatkot johtaisivat lisävaihtomahdollisuuksiin metron sinisen linjan sekä myös Saltsjöbananin kanssa.

left|thumb|300px|Tvärbananin reitti

Linjat
Tvärbananilla on yksi linja seitsemällätoista asemalla, lähtien Sickla uddesta ja kulkien Tukholman keskikaupungin eteläpuolelta Gullmarsplanin, Årstan, Liljeholmenin, Gröndalin, sekä Stora Essingenin kautta Alvikiin, keskikaupungin länsipuolelle.

Aiheesta muualla

 * Storstockholms Lokaltrafik (ruotsiksi)

Tvärbanan Tvärbanan Tvärbanan Tvärbanan Tvärbanan